
<Article>Приложение (ново)</Article>
	

	Текст, предложен от Комисията
	Изменение

	
	Приложение

	
	Обхват на подкрепата

	
	1.	В рамките на целта, залегнала в член 3, параграф 1, буква а), подкрепата от Съюза се предоставя под следните форми:

	
	а)	обмен на добри практики и обмен на експерти, включително командироване на експерти, както и засилване на капацитета на европейските мрежи за оценка, насърчаване, подкрепа и по-нататъшно развитие на Шенгенското пространство без контрол по вътрешните граници;

	
	б)	проучвания и други съответни действия, като например действия, целящи повишаването на познанията чрез анализи, мониторинг и оценка;

	
	в)	подготвителни, мониторингови, административни и технически дейности, включително за укрепване на управлението на Шенгенското пространство чрез разработване и изпълнение на механизма за оценка, създаден с Регламент (ЕС) № 1053/2013 с цел проверка на прилагането на достиженията на правото от Шенген, включително разходите за командироване на експертите на Комисията и на държавите членки, които участват в посещения на място;

	
	г)	дейности за повишаване осведомеността сред заинтересованите страни и широката общественост относно Шенгенското пространство без контрол по вътрешните граници, включително институционална комуникация относно политическите приоритети на Съюза в тази област;

	
	д)	разработване на статистически инструменти, методи и показатели, при които се съблюдава принципът на недопускане на дискриминация;

	
	е)	оперативна подкрепа за изпълнението на мерки за гарантиране на прилагането на достиженията на правото от Шенген;

	
	2.	В рамките на целта, залегнала в член 3, параграф 1, буква б), подкрепата от Съюза се предоставя под следните форми:

	
	а)	инфраструктура, сгради, системи и услуги, необходими на граничните контролно-пропускателни пунктове и за наблюдение на границите между граничните контролно-пропускателни пунктове;

	
	б)	оперативно оборудване, включително транспортни средства, и ИКТ системи, необходими за ефективен и сигурен граничен контрол на граничните контролно-пропускателни пунктове и за наблюдение на границите, в съответствие със стандартите, разработени от Европейската агенция за гранична и брегова охрана, когато са налице такива стандарти;

	
	в)	обучение в областта на европейското интегрирано управление на границите или принос към развитието в същата област, като се вземат предвид оперативните нужди и анализът на риска, включително посочените в препоръките, посочени в член 13, параграф 7 предизвикателства и при пълно зачитане на основните права;

	
	г)	съвместно разполагане на служители за връзка по въпросите на имиграцията в трети държави в съответствие с Регламент (ЕС) 2019/1240 на Европейския парламент и на Съвета;

	
	д)	обмен на добри практики, експертен опит, проучвания, пилотни проекти и други съответни действия, целящи изпълнението или развитието на европейското интегрирано управление на границите, включително мерки, целящи развитието на европейската гранична и брегова охрана, като например изграждане на общ капацитет, съвместно възлагане на обществени поръчки, установяване на общи стандарти и други мерки за рационализиране на сътрудничеството и координацията между Европейската агенция за гранична и брегова охрана и държавите членки, както и мерки, свързани с насочването на уязвими лица, които се нуждаят от съдействие, както и на лица, които се нуждаят от международна закрила или които желаят да кандидатстват за такава;

	
	е)	подготвителни, мониторингови, административни и технически дейности, необходими за изпълнението на политиките в областта на външните граници, включително за укрепване на управлението на Шенгенското пространство чрез разработване и изпълнение на механизма за оценка, създаден с Регламент (ЕС) № 1053/2013 с цел проверка на прилагането на достиженията на правото от Шенген и Регламент (ЕС) 2016/399, включително разходите за командироване на експертите на Комисията и на държавите членки, които участват в посещения на място, както и мерки, за да се изпълнят препоръките, изготвени след оценки на уязвимостта, извършени от Европейската агенция за гранична и брегова охрана в съответствие с Регламент (ЕС) 2019/1896;

	
	ж)	действия за повишаване на качеството на данните, съхранявани в ИКТ системи, и за подобряване на упражняването на правото на субекта на данните на информация, достъп до, поправяне, и изтриване на личните му данни, и ограничаване на обработването им;

	
	з)	установяване на самоличността, снемане на пръстови отпечатъци, регистрация, проверки за сигурност, разпитване, предоставяне на информация, медицински скрининг, проверка на уязвимостта и, при необходимост, медицински грижи, както и насочване на гражданите на трети държави към съответните процедури по външните граници;

	
	и)	действия за създаване, поддържане или разработване на независими механизми за наблюдение в съответствие с член 10 от Регламент (ЕС) 2024/1356 („Регламент за скрининга“);

	
	й)	действия, целящи повишаване на осведомеността относно политиките в областта на външните граници сред заинтересованите страни и широката общественост, включително институционална комуникация относно политическите приоритети на Съюза;

	
	к)	разработване на статистически инструменти, методи и показатели, при които се съблюдава принципът на недопускане на дискриминация;

	
	л)	оперативна помощ за изпълнението на европейското интегрирано управление на границите.

	
	3.	В рамките на целта, залегнала в член 3, параграф 1, буква в), подкрепата от Съюза се предоставя под следните форми:

	
	а)	инфраструктура и сгради, необходими за обработването на заявленията за издаване на визи и за консулско сътрудничество, включително мерки за сигурност, както и други действия, целящи подобряване на качеството на обслужване за кандидатите за визи;

	
	б)	оперативно оборудване и ИКТ системи, необходими за обработването на заявленията за издаване на визи и за консулско сътрудничество;

	
	в)	обучение на консулски и други служители, които допринасят за общата визова политика и консулското сътрудничество;

	
	г)	обмен на добри практики и обмен на експерти, включително командироване на експерти, както и засилване на капацитета на европейските мрежи за оценка, насърчаване, подкрепа и по-нататъшно разработване на политиките и целите на Съюза;

	
	д)	проучвания и други съответни действия, като например действия, целящи повишаването на познанията чрез анализи, мониторинг и оценка;

	
	е)	дейности за повишаване осведомеността относно визовите политики сред заинтересованите страни и широката общественост, включително институционална комуникация относно политическите приоритети на Съюза;

	
	ж)	разработване на статистически инструменти, методи и показатели, при които се съблюдава принципът на недопускане на дискриминация;

	
	з)	оперативна подкрепа за изпълнението на общата визова политика;

	
	и)	подкрепа на държавите членки при издаването на визи, включително визи с ограничена териториална валидност, както е посочено в член 25 от Регламент (ЕО) № 810/2009, издадени по хуманитарни причини, по причини от национален интерес или поради международни задължения.


Or. <Original>{EN}en</Original>
<TitreJust>Обосновка</TitreJust>
 Действията, които ще бъдат финансирани по този инструмент, следва да бъдат определени в интерес на прозрачността и в интерес на Парламента като съзаконодател. Не следва да се разрешава финансирането на дейности от типа „черна кутия“ от държавите членки.

</Amend>

